líkist fljótt á litið langkrækli , með fimmdeild , hvít blóm og gagnstæð , striklaga blöð . Hann er þó miklu sjaldgæfari . Broddkrækillinn þekkist einkum frá langkrækli á kirtilhærðum blómleggjum og á lengri broddi á enda laufblaðanna . Hann vex nokkuð víða við sjávarsíðuna á Vesturlandi , einkum við Breiðafjörð , og einnig á Austfjörðum , en sjaldséður annars staðar . Krónublöðin eru hvít , um það bil jafnlöng og bikarblöðin . Bikarblöðin eru græn eða ofurlítið rauðleit , snubbótt , 2 - 2,5 mm á lengd , kirtilhærð . Myndirnar eru teknar í Langeyjarnesi við Breiðafjörð árið 2003 .